google/wiki40b huggingface dataset:
Σιγισμούνδος Καριμπουτάιτις

Βιογραφία

Ήταν γιος τού Καριμπούτας πρίγκιπα τού Νόβγκοροντ-Σιβέρσκυι και της Αναστασίας, κόρης τού Ολέγκ Β΄ μεγάλου πρίγκιπα τού Ρυαζάν. Μάλλον γεννήθηκε στο Νόβγκοροντ-Σιβέρσκυι· ανατράφηκε από το 1404 στην Αυλή τού θείου του Λαδισλάου Β΄ της Πολωνίας, στην Κρακοβία. Οι φήμες τον ήθελαν διάδοχο στον εκεί θρόνο. Όταν έγινε έφηβος, διοίκησε το δικό του σώμα στον στρατό της Πολωνίας στη μάχη τού Γκρούνβαλτ το 1410, η οποία απέβη νικηφόρος. 
Η μεγαλύτερη αδελφή του Όλγα (Ελένη) παντρεύτηκε τον δούκα Ιωάννη της Οπάβα και Ράτιμπορτς, σημαντικό μεγιστάνα της Βοημίας.
Σύστημα εξυπηρέτησης επιβατών

Επισκόπηση

Γενικά, το PSS αποτελείται από δομοστοιχεία (modules), τα οποία χρησιμοποιούνται για τη διαχείριση των διαφόρων τμημάτων των δραστηριοτήτων της αεροπορικής εταιρίας.
Το σύστημα κράτησης αεροπορικών θέσεων (Airline Reservation System (ARS)), είναι το σύστημα το οποίο επιτρέπει στην αεροπορική εταιρία να πωλήσει το απόθεμα των θέσεών της (καθισμάτων). Περιέχει πληροφορίες σχετικά με τα δρομολόγια και τα κόμιστρα και περιέχει μια βάση δεδομένων των κρατήσεων (ή Passenger Name Records (PNR)) και των εκδοθέντων εισιτηρίων (εάν υπάρχουν).
Το σύστημα διοίκησης ή αποθέματος της αεροπορικής εταιρίας (Airline Inventory System), μπορεί ή δεν μπορεί να ενσωματωθεί στο σύστημα κράτησης θέσεων. Το σύστημα περιέχει όλες τις πτήσεις της αεροπορικής εταιρίας και τις διαθέσιμες θέσεις (καθίσματα). Η κύρια λειτουργία του συστήματος απογραφής είναι να καθορίσει πόσες θέσεις είναι διαθέσιμες σε μια συγκεκριμένη πτήση με το άνοιγμα ή το κλείσιμο μιας επιμέρους κατηγορίας κράτησης ναύλου, σύμφωνα με τους κανόνες που ορίζονται από την αεροπορική εταιρία.
Το Σύστημα Ελέγχου Αναχώρησης (Departure Control System (DCS)), είναι το σύστημα που χρησιμοποιείται από τις αεροπορικές εταιρίες και τα αεροδρόμια για να τον έλεγχο αποδοχής (check-in) του επιβάτη και των αποσκευών του. Το DCS συνδέεται με το σύστημα κράτησης αεροπορικών θέσεων και του επιτρέπει να ελέγξει ποιος έχει έγκυρη κράτηση σε πτήση. Το DCS χρησιμοποιείται για να εισαχθούν οι πληροφορίες που απαιτούνται από τα τελωνεία ή τις συνοριακές υπηρεσίες ασφαλείας και επίσης, να εκδίδει το έγγραφο επιβίβασης. Επιπλέον, το DCS μπορεί επίσης να χρησιμοποιηθεί για την αποστολή φορτίων και για τη βελτιστοποίηση της ζυγοστάθμισης (βάρος και ισορροπία) του αεροσκάφους.
Γενετικός κώδικας

1 βάση → 1 αμινοξύ

Δεν είναι δυνατόν μία βάση του mRNA να αντιστοιχεί σε ένα αμινοξύ, γιατί ο αριθμός των διαφορετικών βάσεων (4¹=4) δεν επαρκεί για την κωδικοποίηση των 20 αμινοξέων.

2 βάσεις → 1 αμινοξύ

Αν οι 4 βάσεις συνδυάζονται ανά δύο, προκύπτουν 4²=16 διαφορετικοί συνδυασμοί, ο οποίοι δεν είναι αρκετοί για να κωδικοποιήσουν τα 20 διαφορετικά αμινοξέα.

3 βάσεις → 1 αμινοξύ

Αν οι 4 βάσεις συνδυάζονται ανά τρεις, προκύπτουν 4³=64 διαφορετικοί συνδυασμοί, οι οποίοι είναι περισσότεροι από αρκετοί για να κωδικοποιήσουν τα 20 διαφορετικά αμινοξέα.
Σήμερα γνωρίζουμε ότι κάθε αμινοξύ κωδικοποιείται από μία τριάδα νουκλεοτιδίων (τριπλέτα) του mRNA που ονομάζεται ΚΩΔΙΚΟΝΙΟ.
Ο όρος κωδικόνιο αναφέρεται και στο γονίδιο από το οποίο προέρχεται το mRNA. Συγκεκριμένα: κωδικόνιο είναι μία τριπλέτα βάσεων της κωδικής αλυσίδας του γονιδίου, η οποία κωδικοποιεί ένα αμινοξύ.
Π.χ. Το κωδικόνιο έναρξης στο mRNA είναι το 5'-AUG-3', ενώ στο γονίδιο (κωδική αλυσίδα) είναι το 5'-ATG-3'. Τα κωδικόνια διαβάζονται με κατεύθυνση 5'→3'. Π.χ. 3'-GUA-5' είναι το κωδικόνιο AUG, το οποίο κωδικοποιεί το αμινοξύ Met. Ο όρος κωδικόνιο ΔΕΝ αναφέρεται σε αλληλουχίες των εσωνίων, των 3' και 5' αμετάφραστων περιοχών, των γονιδίων των rRNA, tRNA και snRNA, του «περιττού» DNA, των υποκινητών κ.λ.π., δηλαδή σε αλληλουχίες DNA ή RNA που δεν κωδικοποιούν αμινοξέα.
Νικόλαος Κυδωνάκης

Η ζωή του

Γεννήθηκε στην Χίο. Πήγαινε σχολείο, όταν η Χίος καταστράφηκε αδυσώπητα από τους Τούρκους το 1822. Είδε τον πατέρα του να σφαγιάζεται και τις αδελφές του να αιχμαλωτίζονται. Αυτός και η μητέρα του σώθηκαν μόνο και κατέφυγαν στην Τεργέστη, όπου έμενε ο Κωνσταντίνος Κυδωνάκης, ξάδελφος του Νικόλαου. Εκεί ο Νικόλαος μεγάλωσε υπό την προστασία του ξαδέλφου του, και έγινε έμπορος. Η μια αδελφή του πέθανε στην αιχμαλωσία, την άλλη μπόρεσαν και την εξαγόρασαν με την βοήθεια του θείου Παπά Κυδωνάκη.
Επέστρεψε στην αγωνιζόμενη Ελλάδα και κατατάχτηκε στον στρατό του Φαβιέρου. Πήρε μέρος σε πολλές μάχες, στην Καπανδρίτη, στον Άγιο Σεραφείμ, όσιο Λουκά, στην Φουντάνα, στον όσιο Λουκά, και αλλού. Υπό την αρχηγία του στρατάρχη Δημήτριου Υψηλάντη ήταν αρχικά προιστάμενος του Ιωνικού Σώματος, αργότερα εκατόνταρχος και γραμματέας του σώματος αυτού, υπό του γενναίου οπλαρχηγού Γεώργιου Σκουρτανιώτη.
Πήρε μέρος σε όλες τις μάχες της Σαντορίνης, στην Μάχη της Πέτρας στην Βοιωτία. Πληγώθηκε δύο φορές, στην Μάχη της Χίου και στην Μάχη της Πέτρας.
Απεβίωσε και ενταφιάστηκε στον Πειραιά τον Ιούνιο του 1881.
Εθνικός ύμνος της Μογγολίας

Ο Εθνικός ύμνος της Μογγολίας δημιουργήθηκε το 1950. Την μουσική έγραψε ο Μπιλεγκίν Νταμντινσούρεν (Bilegiin Damdinsüren, 1919 - 1991) και ο Λιβσανιάμτς Μούρντορι (Luvsanyamts Murdorj, 1915 - 1996), ενώ οι στίχοι είναι του Τσεντίιν Νταμνντινσούρεν (Tsendiin Damdinsüren, 1908 - 1988).
Στη διάρκεια του εικοστού αιώνα, η Μογγολία είχε αρκετούς εθνικούς ύμνους. Ο πρώτος χρησιμοποιήθηκε από το 1924 ως το 1950, ο δεύτερος την περίοδο μεταξύ 1950 και 1962, ένας τρίτος στο διάστημα από 1961 ως 1991. Από το 1991, το μεγαλύτερο μέρος του ύμνου του 1950 είναι ξανά σε χρήση, με τη διαφορά ότι έχει παραλειφθεί η δεύτερη στροφή, η οποία υμνούσε μεταξύ άλλων τον Λένιν και τον Στάλιν. Στις 6 Ιουλίου του 2006 οι στίχοι αναθεωρήθηκαν από το μογγολικό κοινοβούλιο ώστε να τιμηθεί ο Τζενγκίς Χαν.
Μάγκνους της Σαξονίας-Λάουενμπουρκ, επίσκοπος

Βιογραφία

Ήταν γιος του Έρικ Δ΄ δούκα της Σαξονίας-Λάουενμπουρκ και της Σοφίας των Γουέλφων, κόρης του Μάγκνους Β΄ δούκα του Μπράουνσβαϊκ-Βόλφενμπυτελ. 
Αδελφοί του ήταν οι Έρικ Ε΄, Ιωάννης Δ΄, Βερνάρδος Β΄ δούκες της Σαξονίας-Λάουενμπουρκ και ο Αλβέρτος, μέλος του Συλλόγου του καθεδρικού του Χίλντεσχαϊμ. Διαδέχθηκε στην επισκοπή του Καμίν τον Νικόλαο Μποκ φον Σίππενμπαϊλ. Το 1452 απεβίωσε σε ηλικία 62 ετών και τον διαδέχθηκε ο Σήγκφρητ Β΄ Μποκ.
Ιωάννης Γ. Σπέντζας

Βιογραφικά στοιχεία

Γεννήθηκε στα Φιλιατρά Μεσσηνίας και ήταν γιος του Γεωργίου Σπέντζα. Σπούδασε νομικά και ιδιώτευσε ως δικηγόρος.
Εξελέγη για πρώτη φορά βουλευτής Τριφυλίας στις εκλογές του 1905 και επανεξελέγη στις εκλογές του 1906 και ως βουλευτής Μεσσηνίας στις εκλογές του Αυγούστου 1910 και του 1915.
Γιος του ήταν ο Νικόλαος Σπέντζας.
EN 1994

Ο EN 1994, γνωστός ως ΕΥΡΩΚΩΔΙΚΑΣ 4: Σχεδιασμός σύμμικτων φερουσών κατασκευών από χάλυβα και σκυρόδεμα, αποτελεί μέρος μίας σειράς Ευρωπαϊκών Προτύπων, γνωστοί ως Ευρωκώδικες, που ορίζει τις τεχνικές προδιαγραφές που εφαρμόζονται στο σχεδιασμό σύμμικτων κτιρίων και έργων αρμοδιότητας πολιτικού μηχανικού από χάλυβα και σκυρόδεμα. Ασχολείται με τις αρχές και τις απαιτήσεις για ασφάλεια και λειτουργικότητα των κατασκευών, τις βασικές αρχές του σχεδιασμού και των ελέγχων επάρκειάς τους που περιλαμβάνονται στο Πρότυπο EN 1990: Βάσεις του σχεδιασμού των κατασκευών.
Ο EN 1994 ασχολείται μόνο με απαιτήσεις για αντοχή, λειτουργικότητα, ανθεκτικότητα και πυρασφάλεια των κατασκευών από χάλυβα. Άλλες απαιτήσεις, που αφορούν π.χ. θερμικές ή ηχητικές μονώσεις δεν καλύπτονται.
Ο Ευρωκώδικας 4, απαρτίζεται από τα ακόλουθα μέρη:

Μέρος 1-2: Γενικοί κανόνες - Σχεδιασμός φορέων σε πυρκαγιά

O EN 1994-1-2 περιγράφει τις αρχές, τις απαιτήσεις και τους κανόνες για το δομοστατικό σχεδιασμό κτηρίων από χάλυβα και σκυρόδεμα που εκτίθενται σε πυρκαγιά. Aναφέρεται στο σχεδιασμό σύμμικτων φορέων για την τυχηματική κατάσταση σχεδιασμού έναντι πυρκαγιάς και προορίζεται προς χρήση μαζί με τα EN 1994-1-1 και EN 1991-1-2. Ο EN 1994-1-2 περιορίζεται στον εντοπισμό των διαφορών από, και ή στη συμπλήρωση του, σχεδιασμού έναντι συνήθων θερμοκρασιών δράσεων και αναφέρεται μόνον σε παθητικές μεθόδους πυροπροστασίας χωρίς να καλύπτει ενεργητικούς μεθόδους.
Στέφανος Β΄ της Ουγγαρίας

Βιογραφία

Ήταν ο πρωτότοκος γιος τού Κολομάν της Ουγγαρίας και της Φελίσια των Ωτβίλ, κόρης τού Ρογήρου Α΄ κόμη της Σικελίας. 
Ήταν δίδυμος με τον αδελφό του Λαδίσλαο, ο οποίος απεβίωσε το 1112 σε ηλικία 11 ετών. Το Εικονογραφημένο Χρονικό αναφέρει τη γέννησή του "το έτος Κυρίου 1101". Έλαβε το όνομα τού πρώτου βασιλιά της Ουγγαρίας, που αγιοποιήθηκε το 1083, πράγμα που φανερώνει, ότι προοριζόταν για διάδοχος. Ένα έγγραφο πού γράφτηκε στο Ζαντάρ το 1105, αναφέρεται στον "Στέφανο τον πιο περίφημο βασιλιά μας", άρα ο Κολομάν τον έστεψε ήδη από παιδί.
Αυτό έγινε για να δείξει ο Κολομάν την πρόθεσή του να τον διαδεχθεί ο γιος του. Ο φιλόδοξος αδελφός του Άλμος, που είχε ήδη εξεγερθεί εναντίον του το 1098, εναντιώθηκε σε αυτό και έφυγε από τη χώρα. Ζήτησε πρώτα τη βοήθεια τού Ερρίκου Ε΄ των Σαλίων της Γερμανίας και έπειτα τού Μπολεσλάβ Γ΄ της Πολωνίας. Όταν απέτυχε, υποτάχθηκε στον Κολομάν και επέστρεψε στην Ουγγαρία· την επόμενη δεκαετία έκανε μερικές προσπάθειες να εκθρονίσει τον Κολομάν, αλλά δεν τα κατάφερε. Για να λήξη η απειλή της διαδοχής τού Στεφάνου, ο πατέρας του τύφλωσε τον Άλμος και τον γιο του Μπέλα Β΄. Όταν ο Κολομάν το 1116 ασθένησε σοβαρά, φυλάκισε τον Άλμος. Το Εικονογραφημένο Χρονικό αναφέρει, πως καθώς επρόκειτο να αποβιώσει, έδωσε εντολή στον γιο του και τους σημαντικούς άνδρες του βασιλείου να καταλάβουν το Περεμίσλ, το οποίο είχε ανεπιτυχώς πολιορκήσει το 1099. Απεβίωσε το 1116.

Οικογένεια

Σύμφωνα με το Εικονογραφημένο Χρονικό ο Στέφανος Β΄ δεν επεδίωξε να νυμφευτεί νόμιμη σύζυγο, αλλά είχε παλλακίδες και κοινές γυναίκες. Ωστόσο οι σύμβουλοί του "θλιβόμενοι, πως το βασίλειο ήταν σε λυπηρή κατάσταση και ο βασιλιάς δεν είχε διάδοχο", τον έπεισαν να νυμφευτεί. Διάλεξαν την κόρη τού Ροβέρτου Α΄ πρίγκιπα της Κάπουα. Το ζεύγος δεν απέκτησε τέκνα.
Γιόος φαν Κλέφε

Βιογραφικά στοιχεία

Ο Γιόος φαν Κλέφε μαθήτευσε στο πλευρό του Γιαν Γιουστ (μεταξύ 1450 και 1460 – 1519), μαζί με τον οποίο φιλοτέχνησε τα πλευρικά τμήματα του ρετάμπλ που κοσμεί το Ναό του Αγίου Νικολάι στο Καλκάρ, το οποίο εγκαταστάθηκε το 1508 (ακόμη in situ). Ο φαν Κλέφε μετακόμισε στην Αμβέρσα όπου και καταγράφεται ως μέλος της τοπικής συντεχνίας ζωγράφων το 1511. Έγγραφα των ετών 1516 και 1523 μας πληροφορούν πως είχε υπό την εποπτεία του δικούς του μαθητές, ενώ υπήρξε συν-επικεφαλής της συντεχνίας κατά τα έτη 1519, 1520 και 1525. 
Το σημαντικότερο έργο της πρώιμης καριέρας του είναι η «Κοίμηση της Θεοτόκου» (1515, Wallraf-Richartz Museum, Κολωνία). Η σύνθεση αυτή υπήρξε θεμελιώδης για την ανασυγκρότηση της εργογραφίας του καλλιτέχνη, καθώς κατά τα τέλη του 19ου αιώνα ο ιστορικός τέχνης Firmenich-Richartz συσχέτισε το περίπλοκο μονόγραμμα σε ένα από τα τμήματα του έργου με τα αρχικά του Γιόος βαν ντερ Μπέκε. Επίσης του έχει αποδοθεί ένα σύνολο έργων που παλαιότερα αναφερόταν πως προήλθαν από το χέρι του «Δασκάλου της Κοιμήσεως της Θεοτόκου». Τα πρώτα του εγχειρήματα αποκαλύπτουν την επιρροή που άσκησε πάνω στον καλλιτέχνη ο δάσκαλός του, ο Γιουστ, όπως και οι Χανς Μέμλινγκ (περ. 1430 – 1494) και Χέραρντ Ντάβιντ (περ. 1460 – 1523). Κατά συνέπεια είναι ευρέως αποδεκτή η υπόθεση πως πραγματοποίησε μέρος της μαθητείας του στην Μπριζ, όπου και ήλθε σε επαφή με το έργο των τελευταίων δύο ζωγράφων. Ο απαθής ρεαλισμός των προσωπογραφιών του είναι συγγενής με το έργο του Κουέντιν Μέτσις (1466 – 1529), ωστόσο στο σύνολο του έργου του παρατηρούνται μεγάλες στυλιστικές διαφορές. Με τη σειρά του ανέλαβε παραγγελίες από την περιοχή της Κολωνίας, ασκώντας επίδραση στην παραγωγή της τοπικής Σχολής.
Η «Πιετά», που σήμερα φιλοξενείται στο Stadelsches Kunstinstitut und Stadtische Galerie της Φρανκφούρτης, καταγεγραμμένη το 1524, σηματοδοτεί μια νέα φάση στην καριέρα του καλλιτέχνη, στην οποία γίνεται εμφανής το ενδιαφέρον του φαν Κλέφε για την ιταλική τέχνη. Μεταξύ των ετών 1528 και 1535 το όνομα του καλλιτέχνη εξαφανίζεται από τα αρχεία της Αμβέρσας. Ο ιστορικός Φραντσέσκο Γκουιτσιαρντίνι (1483 - 1540) αναφέρει στο σύγγραμμα «Descrittione di tutti I Paesi Bassi, altrimenti detti Germania Inferiore» του 1567 πως ο ζωγράφος έλαβε πρόσκληση από τον Φραγκίσκο Α' της Γαλλίας να εργαστεί στη γαλλική βασιλική αυλή όπου και φιλοτέχνησε πολυάριθμα πορτραίτα των μοναρχών και των μελών της αριστοκρατίας. Το πορτραίτο του βασιλιά Ερρίκου Η' (Βασιλική Συλλογή, Γουίνδσορ) αφήνει να εννοηθεί πως επισκέφτηκε κάποια στιγμή και την Αγγλία. Τα τελευταία έργα ζωγραφικής του φαν Κλέφε φανερώνουν βαθύ ενδιαφέρον για την Ιταλική Αναγέννηση, αν και δεν υπάρχουν αποδείξεις ότι ταξίδεψε ποτέ εκεί.
Ο καλλιτέχνης μερικές φορές αναφέρεται ως «ο πρεσβύτερος» προκειμένου να διακρίνεται από το γιο του, Κορνέλις φαν Κλέφε (1520 - 1567), κανένα έργο του οποίου δεν σώζεται. Από τον ίδιο γάμο απέκτησε επίσης μία κόρη. Αν και η ημερομηνία θανάτου του είναι άγνωστη, συνέταξε διαθήκη το 1540 και η δεύτερη συζυγός του αναφέρεται ως χήρα τον Απρίλιο του 1541.
Πάπας Ονώριος Α΄

Αναθεματισμός

Περισσότερα από 40 χρόνια μετά το θάνατό του ,ο Ονώριος Α΄ αναθεματίστηκε μαζί με τους Μονοθελήτες από την Τρίτη Σύνοδο της Κωνσταντινούπολης το 680. Το ανάθεμα που αναγνώστηκε, μετά τους επικεφαλής Μονοθελήτες αναφέρει, «και μαζί τους ο Ονώριος, ο οποίος ήταν ιεράρχης της Ρώμης, καθώς τους ακολούθησε σε όλα».
Επιπλέον, στις πράξεις της δέκατης τρίτης συνεδρίασης της Συνόδου αναφέρεται, "Και με αυτά καθορίζουμε ότι ο Ονώριος, που υπήρξε για κάποιο διάστημα Πάπας της Παλιάς Ρώμης πρέπει να καθαιρεθεί από την αγία του Θεού Εκκλησία και να αναθεματιστεί, διότι αυτά που έγραψε στον Πατριάρχη Σέργιο, από κάθε άποψη αντανακλούν τις απόψεις του και επιβεβαιώνουν ασεβή δόγματα." Στη δέκατη έκτη συνεδρίαση αποφασίστηκε: «Στο Θεόδωρο της Φαράν, τον αιρετικό, ανάθεμα! Στο Σέργιο, τον αιρετικό, ανάθεμα! Στον Κύρο, τον αιρετικό, ανάθεμα! Στον Ονώριο, τον αιρετικό, ανάθεμα! Στον Πύρρο, τον αιρετικό, ανάθεμα!»
Ο αναθεματισμός επικυρώθηκε από τον Πάπα Λέοντα Β΄, κάτι που αμφισβητείται από ορισμένους, όπως ο Καίσαρ Μπαρόνιους και ο Ρόμπερτ Μπελλαρμίνε αλλά έχει γίνει κοινά αποδεκτό με τη μορφή, «και επίσης ο Ονώριος, που δεν επιχείρησε να αγιοποιήσει την Αποστολική Εκκλησία με τη διδασκαλία της αποστολικής παράδοσης, αλλά με βέβηλη διδασκαλία, που επέτρεψε να ρυπανθεί η καθαρότητά της».
Το ανάθεμα αυτό αποτέλεσε αργότερα ένα από τα κυριότερα επιχειρήματα ενάντια στο παπικό αλάθητο στις συζητήσεις της Α' Βατικάνειας Συνόδου το 1870, όπου το γεγονός αυτό τελικά δε θεωρήθηκε ότι αντιτειθόταν στο προτεινόμενο δόγμα. Αυτό επειδή, πρώτον οι υποστηρικτές του αλάθητου υποστήριξαν ότι ο Ονώριος δε μιλούσε από καθέδρας στις συγκεκριμένες επιστολές, αν και ο Ρωμαίος ιστορικός Χέφελε και οι ενάντιοι στο αλάθητο πίστευαν ότι ο Ονώριος μιλούσε από καθέδρας, Και δεύτερον εικάζεται ότι δεν καταδικάστηκε ως Μονοθελητής ούτε για τη διδασκαλία της αίρεσης, όπως ισχυρίζονταν οι υποστηρικτές του αλάθητου, αλλά για βαριά αμέλεια και μια χαλαρή ηγεσία σε μια περίοδο που με τις επιστολές και την καθοδήγηση του μπορούσε να συντρίψει την αίρεση στη ρίζα της.
Θανάσης Θεοχαρόπουλος

Προσωπική ζωή και σπουδές

Ο Θανάσης Θεοχαρόπουλος γεννήθηκε στις 5 Νοεμβρίου 1978 στη Βέροια. 
Είναι διδάκτωρ αγροτικής οικονομίας, ενώ έχει διδάξει σε διάφορα Πανεπιστήμια και ΤΕΙ της Ελλάδας και του εξωτερικού. Επίσης, έχει συμμετάσχει σε διάφορα ερευνητικά προγράμματα της Ευρωπαϊκής Επιτροπής, ενώ έχει συγγράψει περισσότερα από 50 άρθρα σε επιστημονικά περιοδικά, συνέδρια και επιστημονικά βιβλία.
Είναι παντρεμένος με τη Φρίντα Γάζαρου, με την οποία έχει αποκτήσει δύο παιδιά.

Πολιτική σταδιοδρομία

Ο Θανάσης Θεοχαρόπουλος αποτελεί ιδρυτικό στέλεχος της Δημοκρατικής Αριστεράς. Έχει διατελέσει μέλος της Νομαρχιακής Επιτροπής Ημαθίας της Δημοκρατικής Αριστεράς, μέλος του περιφερειακού οργάνου Κεντρικής Μακεδονίας και μέλος της συντονιστικής γραμματείας του τομέα Αγροτικής Πολιτικής του κόμματος. Από τον Ιούλιο του 2012 μέχρι τον Ιούλιο του 2013 διετέλεσε Ειδικός Γραμματέας Κοινοτικών Πόρων και Υποδομών του Υπουργείου Αγροτικής Ανάπτυξης και Τροφίμων.
Από τον Ιανουάριο του 2014 μέχρι τον Φεβρουάριο του 2015 διετέλεσε γραμματέας της Κεντρικής Επιτροπής της Δημοκρατικής Αριστεράς.
Στο 4ο Συνέδριο της Δημοκρατικής Αριστεράς, το οποίο διεξήχθη από τις 5 μέχρι τις 7 Ιουνίου 2015, ο Θανάσης Θεοχαρόπουλος εξελέγη πρόεδρος του κόμματος, συγκεντρώνοντας το 52,88% των ψήφων.
Στις 10 Σεπτεμβρίου 2015 ανακοινώθηκε η τοποθέτησή του ως επικεφαλής του ψηφοδελτίου επικρατείας της εκλογικής συνεργασίας Δημοκρατική Συμπαράταξη, στην οποία συμμετέχουν το Πανελλήνιο Σοσιαλιστικό Κίνημα, η Δημοκρατική Αριστερά και οι Κινήσεις Πολιτών για τη Σοσιαλδημοκρατία, ενόψει των εκλογών του Σεπτεμβρίου 2015.
Ο Θανάσης Θεοχαρόπουλος εξελέγη βουλευτής Επικρατείας στις εκλογές του Σεπτεμβρίου 2015 και ήταν κοινοβουλευτικός εκπρόσωπος της Δημοκρατικής Συμπαράταξης. Στις 20 Ιανουαρίου 2019 διεγράφη από την κοινοβουλευτική ομάδα, καθώς δήλωσε πως θα υπερψηφίσει τη Συμφωνία των Πρεσπών.
Στις 4 Μαΐου 2019 ο Θανάσης Θεοχαρόπουλος ανέλαβε υπουργός Τουρισμού στην κυβέρνηση Τσίπρα. Στις βουλευτικές εκλογές του 2019 ήταν υποψήφιος με τον ΣΥΡΙΖΑ στην περιφέρεια Β3' Νότιου Τομέα Αθηνών, αλλά δεν εξελέγη. Τον Ιούλιο του 2019 ορίστηκε διευθυντής της κοινοβουλευτικής ομάδας του ΣΥΡΙΖΑ.
Μονοξείδιο του σεληνίου

Παραγωγή

Το μονοξείδιο του σεληνίου μπορεί να παραχθεί με θερμική διάσπαση διοξειδίου του σεληνίου στους 1,000°C:
Κάλαθος Ρόδου

Γεωγραφία - Αξιοθέατα

Η Κάλαθος βρίσκεται κάτω από το όρος Κάλαθος και στις ανατολικές παραλίες του νησιού της Ρόδου, επάνω στην εθνική οδό Ρόδου - Λίνδου. Απέχει 42 χλμ. από τη πόλη της Ρόδου και μόλις 5 χλμ. από την αρχαία πόλη της Λίνδου. Η παραλία του χωριού είναι αμμώδης με ψιλό χαλίκι και εκτείνεται σε μήκος 4 χλμ. με ορισμένα τμήματά της να έχουν αξιοποιηθεί εμπορικά και άλλα είναι δημόσια. Ανάμεσα στην Κάλαθο και στη Λίνδο βρίσκεται ο όρμος των Βλυχών (το αρχαίο Θέρμιδρο) με οργανωμένη παραλία και πολλές σύγχρονες ξενοδοχειακές μονάδες.

Ιστορία

Στην ευρύτερη περιοχή της Καλάθου υπήρξαν οι Κλάσιοι του αρχαίου δήμου της Λινδίας. Έχουν βρεθεί πέτρινα υπολείμματα από αρχαίο ελαιοτριβείο στα ερείπια του Αγίου Ιωάννη καθώς και βωμός της ρωμαϊκής περιόδου. Την περίοδο του μεσαίωνα χρησίμευε ως αγρότοπος και βοσκότοπος της Λίνδου. Ενδιαφέρον παρουσιάζει και η σκαμμένη στο βράχο εκκλησία της Παναγίας, στην οποία υπάρχουν τοιχογραφίες του 12ου αιώνα.
Ericsson Globe

Ένοικοι

Το στάδιο χρησιμοποιείται συχνά, κατά κύριο λόγο για αγώνες χόκεϊ επί πάγου, και είναι η πρώην έδρα  της AIK, της Τζουργκάρντεν, και της Χάμαρμπι. Άνοιξε το 1989 και τα καθίσματα (από το 2005) είναι στον αριθμό 13.850 για αγώνες χόκεϊ επί πάγου, αλλά χρησιμοποιείται επίσης για μουσικές παραστάσεις, καθώς και άλλα αθλήματα εκτός από το χόκεϊ επί πάγου, για παράδειγμα, για ποδόσφαιρο Σάλας (ποδόσφαιρο σε κλειστό χώρο). Ο ιδιοκτήτης είναι ηFCA Fastigheter. Η τρίτη ομάδα που αναγκάστηκε να παίξει ένα παιχνίδι για το πρωτάθλημα σε αυτό το γήπεδο  ήταν η Huddinge IK.(τρία εντός έδρας παιχνίδια εκεί, όλα το 1993), και από την Χάμαρμπι (20 εγχώρια παιχνίδια στο Στάδιο Γκλόμπεν) και η AC Camelen (ένα παιχνίδι το 1998, σε  πρωτάθλημα έκτης κατηγορίας, με 92 θεατές). Το πρώτο διεθνές παιχνίδι που παίχτηκε στο στάδιο Γκλόμπεν ήταν μεταξύ της Χάμαρμπι (Σουηδία) και η Jokerit (Φινλανδία),μερικές εβδομάδες πριν από το μεγάλο επίσημο άνοιγμα, αν και οι παίκτες ήταν μόλις 12 ετών.Το παιχνίδι ήταν ενας φιλικός αγώνας. Η αρένα φιλοξένησε τον τελικό του 45ου Διαγωνισμόυ Τραγουδιού της Eurovision το 2000. Επίσης, φιλοξένησε τους 2 ημιτελικούς και τον τελικό του 61ου Διαγωνισμόυ Τραγουδιού της Eurovision το 2016, που ήταν μια παραγωγή της Sveriges Television.

Έργα

Ένα μικρό μέρος της οροφής από αλουμίνιο με μέγεθος 12 τετραγωνικά μέτρα (130 τετραγωνικά πόδια) τοποθετήθηκε στο στάδιο στις 26 Μαΐου 2009. Η πρόθεση του καλλιτέχνη είναι να παρουσιάσει δύο σημαντικά σύμβολα για τη Σουηδία: την υψηλή τεχνολογία του σταδίου Globe και το παραδοσιακό στοιχείο, σαν ένα απλό εξοχικό σπίτι στην ύπαιθρο Falu με κόκκινες γωνίες, βαμμένο σε λευκό χρώμα. Το σπίτι αυτό είχε τοποθετηθεί σε κάποια απόσταση από την κορυφαία θέση του κόσμου. Ο καλλιτέχνης με αυτό τον τρόπο θέλει να καταφέρει τελικά να τοποθετήσει κάτι παρόμοιο στο Φεγγάρι. Το σπίτι παρέμεινε μέχρι τον Οκτώβριο του 2009.
Κύπελλο Πρωταθλητριών Ομάδων Ευρώπης 1978-79

Το κύπελλο πρωταθλητριών της περιόδου 1978-79 ήταν το εικοστό τέταρτο από την καθιέρωση του θεσμού. Το κατέκτησε η Νότιγχαμ Φόρεστ για πρώτη φορά στην ιστορία της κερδίζοντας στον τελικό τη Μάλμε με σκορ 1-0. Ο τελικός πραγματοποιήθηκε στις 30 Μαΐου, στο Μόναχο και τον παρακολούθησαν 58.000 θεατές. Αναλυτικά τα αποτελέσματα της διοργάνωσης:
Περιφέρεια Μοπτί

Γεωγραφία

Η Περιφέρεια Μοπτί βρίσκεται κεντρικά του Μαλί. Συνορεύει στα βόρεια με την Περιφέρεια Τομπουκτού, στα δυτικά με την Περιφέρεια Σεγκού και στα νότια με τη Μπουρκίνα Φάσο. Έχει έκταση 79.017 km².

Δημογραφία

Η Περιφέρεια Μοπτί έχει 2.037.330 κατοίκους (2009) (δηλαδή περίπου το 14,1 % του συνολικού πληθυσμού του Μαλί). Έχει πυκνότητα 25,7 κατοίκων ανά τετραγωνικό χιλιόμετρο. Πρωτεύουσα είναι το Μοπτί με πληθυσμό 114.296 κατοίκων.
Ανδρούλα Αγρότου

Βιογραφικά Στοιχεία

Η Ανδρούλα Αγρότου γεννήθηκε στη Λευκωσία το 1947. 
Αποφοίτησε από το Παγκύπριο Γυμνάσιο Παλλουριώτισσας το 1965 και σπούδασε στην Ιατρική Σχολή του Πανεπιστημίου της Μόσχας.
Είναι κάτοχος μεταπτυχιακού διπλώματος στην Δημόσια Υγεία και στην Διοίκηση Επιχειρήσεων, με έμφαση στη Δημόσια Διοίκηση (BA). Κατέχει τις ειδικότητες Υγειονολογίας -Κοινοτικής Ιατρικής και Γενικής Ιατρικής.
Το 1973, ανέλαβε καθήκοντα Ιατρικού Λειτουργού στο Κέντρο Υγείας Παλαιχωρίου και ακολούθως σε διάφορα Κέντρα Υγείας και Τμήματα Πρώτων Βοηθειών.
Εργάστηκε στη συνέχεια στον Τομέα της Διοίκησης του Υπουργείου Υγείας, υπηρετώντας μεταξύ άλλων, στις θέσεις της Ανώτερης Ιατρικής Λειτουργού και της Πρώτης Ιατρικής Λειτουργού. 
Μεταξύ 2007 – 2010 διετέλεσε Διευθύντρια Ιατρικών Υπηρεσιών και Υπηρεσιών Δημόσιας Υγείας ενώ για ένα τρίμηνο πριν την αφυπηρέτηση της(2010), υπηρέτησε ως Αναπληρώτρια Γενική Διευθύντρια του Υπουργείου Υγείας.
Στις 15 Οκτωβρίου 2012, ανέλαβε Υπουργός Υγείας της Κυπριακής Δημοκρατίας, με απόφαση του Δημήτρη Χριστόφια.
Είναι παντρεμένη με τον Ανδρέα Αγρότη και έχει τρία παιδιά, τον Νικόλα, την Αλίκη και την Γεωργία.
Ταλάμπ

Στους αραβικούς μύθους, ο Ταλάμπ (αραβ. Ta'lab طالب) ήταν θεότητα της νότιας Αραβίας, κυρίως του Σαβά. Ήταν σεληνιακή θεότητα και το μαντείο του μοίραζε συμβουλές.
To όνομά του φαίνεται να σημαίνει αιγόκερως.
Πανελλήνιο πρωτάθλημα ανώμαλου δρόμου γυναικών 1965

Το Πανελλήνιο πρωτάθλημα ανώμαλου δρόμου γυναικών 1965 διεξήχθη στις 14 Mαρτίου στην Αθήνα, στον Παράδεισο Αμαρουσίου, σε απόσταση 2000μ. Πρωταθλήτρια στο ομαδικό αναδείχθηκε η ομάδα της Εθνικής Ακαδημίας Σωματικής Αγωγής (ΕΑΣΑ).
Live in London (Deep Purple album)

Αρχική κυκλοφορία (1982)

1. Burn - 6:58

2. Might Just Take Your Life - 4:51

3. Lay Down, Stay Down - 5:11

4. Mistreated - 11:34

5. Smoke on the Water - 10:33

6. You Fool No One - 18:14

CD 1

1. Burn - 7:45

2. Might Just Take Your Life - 5:17

3. Lay Down, Stay Down - 5:29

4. Mistreated - 15:28

5. Smoke on the Water - 9:14

CD 2

1. You Fool No One - 20:23

2. Space Truckin'  - 31:03
Καρβαζόλιο

Σύνθεση

Μια κλασική εργαστηριακή σύνθεση του καρβαζολίου είναι η κυκλοποίηση Borsche–Drechsel.
Το πρώτο στάδιο αποτελείται από συμπύκνωση φαινυλυδραζίνης με κυκλοεξανόνη προς την αντίστοιχη ιμίνη. Το δεύτερο στάδιο είναι μια αντίδραση μετάθεσης που καταλύεται από υδροχλωρικό οξύ και καταλήγει σε κυκλοποίηση προς τετραϋδροκαρβαζόλιο. Μια παραλλαγή της αντίδρασης είναι η πραγματοποίηση και των δύο σταδίων σε ένα μόνο βήμα, εφόσον η αντίδραση πραγματοποιηθεί σε οξικό οξύ. Τέλος, το τετραϋδροκαρβαζόλιο οξειδώνεται προς καρβαζόλιο με χρήση ερυθρού μολύβδου.
Μια άλλη παραδοσιακή μέθοδος σύνθεσης καρβαζολίου είναι η σύνθεση Bucherer, η οποία βασίζεται στην αντίδραση ναφθόλης και φανυλυδραζίνης με υδροθειώδες νάτριο (NaHSO₃):
Μια τρίτη μέθοδος σύνθεσης είναι η αντίδραση Graebe–Ullmann, η οποία περιλαμβάνει σχηματισμό ενδιάμεσου διαζωνιακού άλατος που μετατρέπεται αμέσως σε 1,2,3-τριαζόλιο. Το τριαζόλιο όμως είναι ασταθές και με αύξηση της θερμοκρασίας μετατρέπεται σε καρβαζόλιο με έκλυση αερίου αζώτου.

Χρήσεις

Το καρβαζόλιο χρησιμοποιείται στην παραγωγή χρωστικών και στη βιομηχανία πολυμερών.